**Vedtægter for Dansk Trapezjolleklub**

**§ 1. Klubbens navn**

Klubbens navn er Dansk Trapezjolle Klub. Den officielle forkortelse er DTK

**§ 2. Klubbens formål**

Klubbens formål er at fremme og udvikle sejlads, og i særdeleshed kapsejlads med Trapezjoller i Danmark.

**§ 3. Organisatorisk tilknytning**

DTK er medlem af Dansk Sejlunion og dermed Dansk Idrætsforbund. Klubben og dermed dens medlemmer er pligtige til at overholde disse organisationers love. Som medlem af klubben optages enhver som ejer eller har part i en Trapezjolle, samt andre personer der viser interesse for Trapezjollen og dennes udvikling. Nye medlemmer optages mod betaling af kontingent hele året. Ved optagelse skal kassereren sørge for, at hvert nyt medlem modtager en kopi af klubbens vedtægter.

Klubbens officielle kommunikationsplatform er www. trapezjolle.dk og som fælles malingsliste anvendes [www.groupcare.dk](http://www.groupcare.dk).  
Det påhviler det enkelte medlem at tilmelde sig groupcare. Groupcare er i øvrigt åben for alle der er interesseret i trapezjoller og klubbens aktiviteter.

**§ 4. Kontingent**

Klubbens kontingent fastsattes på den ordinære generalforsamling for ét år ad gangen. Kontingentet opkræves helårsvis forud, og forfalder den 1. april. Bestyrelsen er forpligtet til at søge alle kontingentrestancer inddrevet.

**§ 5. Udmeldelse samt eksklusion.**

Til gyldig udmeldelse kræves, at den sker skriftlig til klubbens kasserer med mindst 14 dages varsel, og at det pågældende medlem har betalt sit kontingent til klubben. Kassereren har ret til automatisk at ophæve et medlemskab uden forudgående varsel, hvis et medlem ikke har betalt sit kontingent pr. 1 april. DTKs bestyrelse kan ekskludere et medlem, når særlige forhold giver anledning hertil. Dette kræver dog, at mindst 2/3 af bestyrelsens medlemmer har stemt for eksklusionen, samt at bestyrelsen skal være fuldtallig ved afstemningen. Vedkommende medlem skal, inden bestyrelsen træffer sin afgørelse, have haft lejlighed til at fremføre sit forsvar enten skriftligt eller mundtligt. Medlemmet kan fordre spørgsmålet om eksklusion afgjort på den førstkommende generalforsamling. Endelig kan et medlem ekskluderes når dette, efter forslag fra mindst 10 DTK medlemmer, vedtages på en generalforsamling; med majoritet som ved ændringer af DTKs love (§ 12). I tilfælde hvor en eksklusion skal behandles på en generalforsamling, har vedkommende medlem krav på at få meddelelse herom senest 7 døgn før afholdelse af generalforsamlingen. Medlemmet har desuden ret til at forsvare sig på generalforsandingen, dette kan ske skriftligt eller ved fremmøde. Spørgsmålet om eksklusion skal optages som et særskilt punkt på dagsordenen, og en beslutning om eksklusion kræver samme majoritet som foreskrevet i § 12 om ændring af klubbens love.   
  
Begæring om optagelse i klubben efter eksklusion skal behandles på generalforsamlingen. Genoptagelse i DTK efter eksklusion kræver majoritet som ved eksklusion (§ 12).

**§ 6. Ordinær generalforsamling**

Generalforsamlingen har med de begrænsninger, som nærværende love foreskriver, den højeste myndighed i alle klubbens anliggender. Den ordinære generalforsamling skal afholdes årligt i forbindelse med DM-sejladserne. Generalforsamlingen skal indkaldes med mindst 1 måneds varsel ved skriftlig meddelelse til medlemmerne. Dette kan ske gennem [www.trapezjolle.dk](http://www.trapezjolle.dk) eller ved brev/e-mail til medlemmerne. Det skal her bemærkes, at DTK ikke er ansvarlig, hvis et medlem ikke modtager en indkaldelse på grund af ydre omstændigheder, som manglende adresse i forbindelse med flytning, forsinkelse i postomdelingen etc. Ved indkaldelsen bekendtgøres samtidig en foreløbig dagsorden, idet bestyrelsen forbeholder sig ret til at ændre indholdet af dagsordenen, hvis væsentlige nye emner fremkommer i mellemtiden. Ved DM-stævnets start skal der dog foreligge en dagsorden. Forslag som ønskes forelagt generalforsamlingen til vedtagelse skal være indsendt til formanden senest 14 dage før generalforsamlingen. Ændringsforslag skal stilles skriftligt. Stemmeret på generalforsamlingen har alle medlemmer, som har betalt kontingent. Stemmeretten kan kun udøves ved personligt fremmøde. Dagsordenen for den ordinære generalforsamling skal omfatte følgende punkter:

1. **Valg af dirigent og referent**
2. **Formandens beretning**
3. **Årsregnskab**
4. **Fastsættelse af kontingent**
5. **Behandling af indkomne forslag; nedsættelse af udvalg.**
6. **Valg af formand**
7. **Valg af kasserer**
8. **Valg af øvrige bestyrelse**
9. **Valg af 1 eller 2 kritisk(e) revisor(er)**
10. **Eventuelt.**

Generalforsamlingen vælger ved starten af mødet en dirigent, som ikke må være medlem af den siddende bestyrelse. Beslutninger træffes med simpelt stemmeflerhed. Dirigenten bestemmer afstemningsmåden, dog skal denne være skriftligt, hvis mindst 5 stemmeberettigede medlemmer ønsker dette. Dirigenten vælger et medlem udenfor bestyrelsen til at udarbejde et referat fra Generalforsamlingen. Dette referat skal godkendes af dirigenten senest 14 dage efter generalforsamlingen, og efter godkendelse af bestyrelsen skal referatet overleveres til formanden. Formanden skal sørge for at referatet bliver lagt ud på [www.trapezjolle.dk](http://www.trapezjolle.dk/) senest tre uger efter generalforsamlingen".

**§ 7. Ekstraordinær generalforsamling**

Ekstraordinær generalforsamling kan til enhver tid indkaldes af bestyrelsen, og skal indkaldes, hvis mindst 10% af de stemmeberettigede medlemmer skriftligt indgiver begæring herom. Hvis medlemmerne kræver en ekstraordinær generalforsamling, skal den afholdes senest 6 uger efter begæringen er fremsat til formanden. På en eventuel begæring skal fremgå hvilke emner, som ønskes behandlet på den ekstraordinære generalforsamling. Indkaldelse til en ekstraordinær generalforsamling, sker på samme måde som indkaldelse til en ordinær generalforsamling, jf § 6.

**§ 8. Bestyrelsen**

§ 8. Bestyrelsen tegner DTK og forestår DTKs daglige ledelse. DTKs medlemmer er forpligtet af de lovlige vedtagne beslutninger som bestyrelsen træffer og de i henhold hertil organiserede aktiviteter. Bestyrelsens sammensætning bliver fastlagt på generalforsanilingen. Der skal vælges:

1. Enformand
2. En kasserer
3. To til fire medlemmer

Alle vælges for et år ad gangen, og genvalg er tilladt.

**§ 9. Konstituering**

Bestyrelsen konstituerer sig snarest efter generalforsamlingen på et bestyrelsesmøde. Bestyrelsen fastsætter selv sin dagsorden. Bestyrelsen er beslutningsdygtig, når formanden og mindst halvdelen af de menige bestyrelsesmedlemmer er til stede. I tilfælde af stemmelighed, er formandens stemme udslagsgivende. Ved indtræden ledighed i bestyrelsen kan denne supplere sig selv efter behov. Afgår formanden inden en ordinær generalforsamling, skal der afholdes en ekstraordinær generalforsanding, og formanden er ikke løst fra posten, før denne er afholdt.

**§ 10. Regnskab**

Klubbens regnskabsår løber fra den 1. juli til den 30. juni det efterfølgende år. Bestyrelsen skal senest 1 uge inden afholdelsen af den ordinære generalforsamling afgive driftsregnskab og status til revisoren. Driftsregnskab og status skal forelægges forsynet med påtegning af revisoren til den ordinære generalforsamling. Det skal i regnskabet fremgå hvilke aktiver klubben har, og hvor de befinder sig.

**§ 11. Revision**

På den ordinære generalforsamling vælges for et år ad gangen kritisk(e) revisor(er). De kritiske revisorer skal hver især gennemgå og konunentere regnskabet umiddelbart inden generalforsamlingen. Hver af revisorerne har til enhver tid adgang til at efterse regnskab og beholdninger.

**§ 12. Lovændringer**

Ændringer i disse vedtægter kan ske på enhver generalforsamling, når mindst 1/3 af klubbens stemmeberettigede medlemmer er tilstede. Vedtagelse kræver 2/3 flertal. Er generalforsamlingen ikke beslutningsdygtig, skal bestyrelsen inden 14 dage med sædvanligt varsel indkalde til ny generalforsamling. Opnås der et flertal på mindst 2/3 ved en ny generalforsamling, er forslaget vedtaget, uanset hvor mange stemmeberettigede medlemmer der er til stede ved den ny generalforsamling.

**§ 13. Klubbens opløsning**

Bestemmelse om klubbens opløsning kan kun ske på en til dette øjemed særlig indkaldt generalforsamling. Denne generalforsamling er kun beslutningsdygtig, hvis mindst 1/2 af klubbens stemmeberettigede medlemmer er til stede, og til forslagets vedtagelse kræves, at mindst 3/4 af de afgivne stemmer er for forslaget. Opnås et flertal på 3/4 på en generalforsamling som ikke er beslutningsdygtig, indkaldes til en ny generalforsamling, hvor et flertal på 3/4 af de afgivne stemmer medfører, at forslaget vedtages uanset antallet af fremmødte medlemmer. På generalforsamlingen skal der endvidere træffes afgørelse om, hvorledes klubbens formue, herunder likvider og løsøre, skal fordeles. Her er simpelt stemmeflerhed tilstrækkeligt. Disse vedtægter er vedtaget på den ordinære generalforsamling 19. august 2011.